Kuid selline eeldatav tollaste  autorite allikatesse sisse viidud retrospektiivne usuleigus siiski ei seleta probleemi, sest araabia allikad põhinevad suuremalt osalt varasemate põlvkondade ütlustel - hadīth, mida täpselt edasi antakse nende sisu muutmata. Edastada neid hadīthe, mis väidetavalt Muhamedi või tema kaasvõitlejate suust pärinesid või nende tegevust kirjeldasid, võimalikult täpselt - see oli ajaloolase põhiülesanne. See aga tekitab probleemi, sest osade ajaloolaste töödes kasutatud hadīthid on sõjakad ja dihaadi toetavad, teistel ajaloolastel aga, mis sama ajastut, ja vahel isegi sama sündmust vaatlevad, pole sellest sõjakusest jälgegi.